Document ID: 32006D0883

ROZHODNUTIE KOMISIE
z 5. decembra 2006,
ktorým sa mení a dopĺňa rozhodnutie 2006/80/ES, pokiaľ ide o Slovinsko
[oznámené pod číslom K(2006) 5797]
(Iba slovinské znenie je autentické)
(2006/883/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 92/102/EHS z 27. novembra 1992 o identifikácii a registrácii zvierat (1), a najmä na jej článok 3 ods. 2,
keďže:
(1)
Smernicou 92/102/EHS sa ustanovujú minimálne požiadavky na identifikáciu a registráciu zvierat bez vplyvu na podrobnejšie predpisy Spoločenstva, ktoré sa môžu zaviesť na účely eradikácie alebo kontroly nákaz.
(2)
Podľa článku 3 ods. 1 smernice 92/102/EHS členské štáty zabezpečia, aby mali príslušné orgány aktuálny zoznam všetkých hospodárstiev s chovom zvierat, na ktoré sa vzťahuje táto smernica a ktoré sa nachádzajú na ich území.
(3)
V článku 3 ods. 2 smernice 92/102/EHS sa ustanovuje možnosť povoliť členským štátom vyňať zo zoznamu hospodárstiev ustanovenom v článku 3 ods. 1 tejto smernice fyzické osoby, ktoré chovajú jednu ošípanú určenú na ich vlastné použitie alebo spotrebu, za predpokladu, že sa toto zviera pred akýmkoľvek presunom podrobí kontrolám uvedeným v tejto smernici.
(4)
Rozhodnutím Komisie 2006/80/ES (2) sa niektoré členské štáty oprávňujú uplatňovať výnimku ustanovenú v článku 3 ods. 2 smernice 92/102/EHS, pokiaľ ide o hospodárstva s chovom jednej ošípanej.
(5)
Slovinsko požiadalo o oprávnenie podľa článku 3 ods. 2 smernice 92/102/EHS, pokiaľ ide o hospodárstva s chovom jednej ošípanej, a poskytlo príslušné záruky týkajúce sa kontrol ustanovených v tejto smernici.
(6)
Je preto vhodné, aby bolo Slovinsko oprávnené uplatňovať túto výnimku.
(7)
Rozhodnutie 2006/80/ES by sa preto malo zodpovedajúcim spôsobom zmeniť a doplniť.
(8)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2006/80/ES sa nahrádza textom prílohy k tomuto rozhodnutiu.
Článok 2
Toto rozhodnutie je určené Slovinsku.
V Bruseli 5. decembra 2006

Labels: 18
15
6